המרכז לחקר מדיניות ואסטרטגיה ימית

המרכז לחקר מדיניות ואסטרטגיה ימית הוא גוף אקדמי הפועל במסגרת אוניברסיטת חיפה. המרכז מבצע מחקרים, ניתוחים מדיניים ומנפיק המלצות למקבלי ההחלטות.

ייסוד ומטרות המרכז 
המרכז לחקר מדיניות ואסטרטגיה ימית הוקם באוניברסיטת חיפה בינואר 2016, ביוזמת אל"ם (דימ') דב שפיר וחוקרים מהאקדמיה. הקמת המרכז מהווה המשך לפעילות אוניברסיטת חיפה בתחום הימי דוגמת ריכוז אגד "המרכז הישראלי לחקר הים התיכון".

המרכז נועד נועד לרכז מידע ביחס למרחב הימי בישראל ולגבש על פיה אסטרטגיה.

תפקידי המרכז
המרכז מבצע מחקרים ומרכז ידע עבור האקדמיה וקובעי מדיניות. הוא פועל בשיתוף פעולה מחקרי עם מרכזי ידע אחרים בעולם ומכשיר חוקרים בתחום. לצורך מטרה זו הוקמה תוכנית לתואר שני במחלקה ליחסים בינלאומיים בבית הספר למדעי המדינה בתחום "ביטחון לאומי ואסטרטגיה ימית".

מגמות מחקר 
המרכז חוקר אסטרטגיה ימית, היסטוריה ימית, סחר וכלכלה ימית, משפט ימי, סוגיות אנרגיה, שינוי אקלים והשפעות על הסביבה הימית, אינטליגנציה מלאכותית וספנות אוטונומית, לוחמת סייבר במרחב הימי, ביטחון אזורי ומדיניות חוץ בהיבט הימי.

חקר הספנות והנמלים
החטיבה לחקר הספנות והנמלים ע"ש פרופ' נפתלי וידרא, בראשות רב חובל אלכס גרסון, היא חלק מפעילות המרכז. היא מבוססת על מכון מחקר בלתי תלוי שהוקם בשנת 1969 על ידי וידרא, מנהלה הראשון של "צים". בשנת 1987 הועבר המכון לאוניברסיטת חיפה. בשנת 2017 הועבר המכון למסגרת הארגונית של המרכז לחקר מדיניות ואסטרטגיה ימית כחטיבה.

סגל המרכז
ראש המרכז – פרופ' שאול חורב, ראש חטיבת מכון נפתלי וידרא לחקר הספנות והנמלים – רב חובל אלכס גרסון. בין חברי הוועד המנהל: האלוף (מיל') עמי אילון – יו"ר, אדמירל גארי ראפהאד  – מפקד צי ארצות הברית לשעבר.

שיתופי פעולה בינלאומיים והסכמי הבנה
 ארצות הברית - מכון הדסון יצירת הקונסורציום HMS-HUDSON ופרסום של: REPORT of the Commission on the Eastern Mediterranean
 סינגפור - מרכז מחקר  אוניברסיטת NTU.
 הודו - הקרן הימית הלאומית של הודו - 
 צרפת מכון המחקר

מפגשים וכנסים
המרכז מקיים מספר פעמים בשנה כנס, בדרך כלל באוניברסיטת חיפה, אליו מוזמנים אנשי ציבור וחוקרים לנושאים הרלוונטיים.
 כנס שנתי לזכרו של ראובן חייקין בנושא ספנות ונמלים נערך בינואר 2019.
 המרכז מקיים יום עיון שנתי לפורום הבכיר של מספן הציוד של חיל הים הישראלי.

מבקרים חשובים
המרכז מקבל מבקרים ומקיים איתם דיונים בנושאי הים ומדינת ישראל.

פעילות חינוכית 
ראש המרכז, פרופ' שאול חורב וחוקרי המרכז מציגים הרצאות ומשתתפים בפעילות בגופים אקדמיים ואזרחים בעולם ובישראל בנושאים הקשורים למוקדי הידע של המרכז. לדוגמה השתתפות בכנסים אקדמיים, פעילות של גופים מקצועיים בתחום הימי, מערכת החינוך ועוד.

מפרסומי המרכז

 ריכוז פרסומי המרכז לאסטרטגיה ימית 
 פרסומים שנתיים- מאז הקמתו מוציא המרכז מדי שנה "הערכה אסטרטגית ימית רבתי למדינת ישראל"
 עמנואל פרידנהיים ואריה רונה, האם היה הורדוס אסטרטג ימי? עיון בפרשת הקמתו של נמל קיסריה/סבסטוס, פברואר 2017.
 נעמה טשנר, מיפוי מחלוקות מרחביות וסביבתיות מרכזיות בין נמל-עיר בחיפה יולי 2017.
 אריה רונה, אסטרטגיה במלחמות הימיות של פרס ויוון במאה החמישית לפסה"נ, דצמבר 2017.
 בני שפנייר, חמישים שנה למלחמת ששת הימים: חופש השיט במצרי טיראן בראי משפט הים - תם ולא נשלם, דצמבר 2017.
 ניר זרחי, ניתוח פגיעות לחלופות מערכי טיפול ימיים בגז טבעי, יולי 2018.
 עידו גלעד וצבי מירקין, האסטרטגיה הארקטית הרוסית – צעדי התקדמות, מרץ 2019.
 שאול חורב ואריה אורן, אח"י בת שבע - שנה אחת ואירועים רבים בה (יוני 1969 – יוני 1970), 2021.
שאול חורב, המרחב הימי, אסטרטגיה ימית ומה שביניהם מערכות, 2021.
 הערכה אסטרטגית ימית רבתי לישראל 2022/23

פרסומים באנגלית
 ועדה לבדיקת מצב הים התיכון, ספטמבר 2016
 אילי רטיג,דרוש את המגיע לך- השפעת גילוי הגז הטבעי על המדיניות וההתנהלות של ישראל דצמבר 2016.
 ניצן פלדמן וטל שדה השפעת המלחמה על סחר צד שלישי Journal of Conflict Resolution 2018.

קישורים חיצוניים

 
 בני עורי מחלת ים – מדיניות ואסטרטגיה ימית למדינת ישראל – יומן, הערוץ הראשון, ינואר 2017.
 שאול חורב, הרצאה– מרכיב בים בחוסנה של ישראל ינואר 2017.
 עודד גור לביא Now is the time for a grand maritime strategy – מאמר ב Opinion מרץ 2017.
 עמירם ברקת ושלומית לן, "אסור לתת לסינים את נמלי הים, הם תמיד בצד שנגד ישראל" שאול חורב בריאיון לגלובס נובמבר 2018.
 שטח הפקר| עונה 3 - האם חדירת המעצמה הסינית לישראל היא סכנה ביטחונית? מרץ 2019
 אוסף המרכז לחקר מדיניות ואסטרטגי ימית מתוך האוספים הדיגיטליים של ספריית יונס וסוראיה נזריאן, אוניברסיטת חיפה
 עופר שלח, עם הגב לים עם הגב לעתיד 4 במרץ 2022.

ביאורים

הערות שוליים 

מכוני מחקר בישראל
אוניברסיטת חיפה